  Виталий Пронин Нылкышноос ӵошатскизы, 2 командалы люкиськыса.Сое радъязы Пичи Пурга ёросысь ДОСААФ, егитъёслэн «Каскад» центрзы, «Росгосстрахлэн» страховой отделэз но ГИБДД-ын ужасьёс.Нылкышноос ӵошатскизы, 2 командалы люкиськыса. Руль сьӧрын ворттылэн сяна, мае но лэсьтоно, возьматоно но тодоно ӧй вал!  Кылсярысь, Пичи Пурга ГИБДД-ысь инспектор Зоя Шутова, ДОСААФ-ен кивалтӥсь Анна Мельникова нылкышноослэсь визьзэс сыназы сюрес вылын ворттылон правилоос пумысен.ДОСААФ-ысь автошколаысь эмчи Роза Терликова сюрес вылын шуге-леке шедемъёслы юрттэт сётон сярысь юалляськиз. Таяз радэ юанъёс секытэсь потӥзы. Соин ик сюрес вылын шуге-леке шедем адямилы ӝог юрттэт сётон сярысь пыр-почгес вераськоно луиз.- Вожвылъяськон пӧсь но ӟырдыт ортчиз, - шуэ егитъёслэн «Каскад» центренызы кивалтӥсь Светлана Токарева. - Нылкышноослэн огзылэн но бере кылемзы ӧз поты, котькудӥз пыр-поч валэктон сётыны тыршиз, машина руль сьӧрын валаса но быгатыса ворттылэмзэ возьматӥз. Ӵошатсконэ пыриськемъёсты ваньзэс таукаронъёсын но синпель кузьымъёсын, сяськаосын пусйимы. Ӵошатсконын огзэ но командаез ӧм висъялэ - вормиз эшъяськон.Лумбыт ӵоже руль сьӧрын вожвылъяськись нылкышноосты чебересь кырӟанъёсын шулдыртӥз Удмуртиысь калык артистка Анна Плотникова.Любовь Тихонова  